Nirreferi għaż-żjara tal-Prim Ministru Malti L fl-Italja l-ġimgħa l-oħra u għar-rappurtaġġ tal-Konferenza Stampa konġunta mal-Prim Ministru Taljan Silvio Berlusconi kif deher f' xi gazzetti Taljani. Interessanti b'mod partikolari l-artiklu fil-ġurnal iffirmat mill-ġurnalista Federico Rendina, fejn l-awtur jikkwota lil Silvio Berlusconi jgħid li qiegħed f'kuntatti ma' gvernijiet viċin l-Italja għall-bini ta' impjanti nuklejari. L-artiklu huwa F'dan l-artiklu l-awtur qed jimplika li jista' għandu f'moħħu lil Malta, flimkien ma' l-Albania u l-Montenegro, biex fihom jinbena impjant nuklejari. Fil-waqt li naħseb li dan hu kollu spekulazzjoni tal-awtur hu fl-interess ta' kulħadd li l-Prim Ministru Malti jikkonferma jew jiċħad dak li ġie rappurtat immedjatament. Biżżejjed għandna l-problemi tagħna minħabba proġetti ta' kobor insostenibbli fil-pajjiż ċkejken tagħna. Xi ħolma bħal din tal-Prim Ministru Taljan jonqosna ! Sadanittant il-Gvern ħareġ stqarrija li tgħid hekk : "Mhux veru li saru xi diskussjonijiet biex f'Malta jkun hawn xi impjant nuklejari. L-Alternattiva Demokratika għażlet li tirrepeti u xxandar spekulazzjonijiet dwar impjanti nukleari. Ir-rapport stess li ġie kwotat mill-kelliem ta' l-Alternattiva Demokratika jindika ċar li hu wieħed spekultattiv; għalhekk kien mistenni li l-Alternattiva timxi b'aktar responsabbilta' ." Kulħadd jista' jiżen dak li ntqal u inkiteb u jasal għal konkluzjoni dwar min mexa b'responsabbilta.